Brian Vincent Finnigan

**Brian Vincent Finnigan** (født 2. august 1938 i Port Fairy i Victoria i Australia er en australsk katolsk prelat og emeritert hjelpebiskop i Brisbane.
## Liv og virke
### Bakgrunn
Brian Finnegan gikk på *Toolong State School* og *St Patrick's College* i Ballarat. Deretter studerte han katolsk teologi og filosofi ved *Corpus Christi College* i Werribee fra 1963 og deretter ved *Corpus Christi College* i  Glen Waverley fra 1967. Den 23. mai 1970 ble han ordinert til prest av biskopen av Ballarat, James Patrick O'Collins. I 1977 begynte han å studere ved Catholic University of America i Washington, D.C., hvor han tok en mastergrad i kirkelig administrasjon. I tillegg fullførte han fra 1990 til 1991 doktorgradsstudier i kanonisk rett ved *Saint Paul University* i Ottawa, hvor han tok lisensiat og en mastergrad i kanonisk rett.
### Hjelpebiskop i Brisbane
Den 31. januar 2002 utnevnte pave Johannes Paul II ham til titulærbiskop av *Rapidum* og hjelpebiskop i Brisbane. Han ble ordinert til biskop av erkebiskopen av Brisbane, John Alexius Bathersby, den 8. april samme år; medkonsekratorer var Francesco Canalini, apostolisk nuntius til Australia, og Francis Patrick Carroll, erkebiskop av Canberra og Goulburn.

Pave Benedikt XVI utnevnte ham også til apostolisk administrator av Toowoomba den 2. mai 2011. Han innehadde dette vervet frem til innsettelsen av ny biskop av Toowoomba den 11. juli 2012.

Australia hadde i 2015 en *Royal Commission* for granskning av håndtering av seksuelle overgrep mot barn (Royal Commission into Institutional Responses to Child Sexual Abuse), og i den forbindelse kom det opp en anklaget fra en rådgiver som hjalp kommisjonen, Angus Stewart SC: Han mente at Finnigan ikke hadde opptrådt oppriktig ovenfor Kommusjonen vedrørende håndtering av tilfeller på 1980-tallet. Finnigan var sekretær for biskopen av Ballarat, Ronald Mulkearns, da den senere laiserte presten Gerald Ridsdale begikk seksualforbrytelser i bispedømmet. Biskop Mulkearns hadde forholdt seg meldingene ved forflytninger fra menighet til menighet.

Den 30. desember 2015 aksepterte pave Frans hans avskjedssøknad, to år før den vanlige «aldersgrense» fir biskopers aktive embedsutøvelse.

## Episkopalgenealogi
Hans episkopalgenealogi er:

* Kardinal Scipione Rebiba (1504–1577) 
* Kardinal Giulio Antonio Santori (1532–1602) * bispeviet 1566
* Kardinal Girolamo Bernerio (1540–1611) *1586
* Erkebiskop Galeazzo Sanvitale (1566–1622) *1604
* Kardinal Ludovico Ludovisi  (1595–1632) *1621
* Kardinal Luigi Caetani (1595–1642) *1622
* Kardinal Ulderico Carpegna (1595–1679) *1630
* Kardinal Paluzzo Paluzzi Altieri degli Albertoni (1623–1698) *1666
* Pave Benedikt XIII (1649–1730) *1675
* Pave Benedikt XIV (1675–1758) *1724
* Pave Klemens XIII (1693–1769) *1743
* Kardinal Marcantonio Colonna (1724–1793) *1762
* Kardinal Hyacinthe-Sigismond Gerdil (1718–1802) *1777
* Kardinal Giulio Maria della Somaglia (1744–1830) *1788
* Kardinal Carlo Odescalchi (1785–1841) *1823
* Biskop Eugène-Charles-Joseph de Mazenod (1782–1861) *1832
* Kardinal Joseph Hippolyte Guibert (1802–1886) *1842
* Kardinal François-Marie-Benjamin Richard de la Vergne (1819–1908) *1872
* Kardinal Pietro Gasparri (1852–1934) *1898
* Kardinal Clemente Micara (1879–1965) *1920
* Kardinal Jozef-Ernest van Roey (1874–1961 ) *1926
* Kardinal Maximilien de Fürstenberg (1904–1988) *1949
* Erkebiskop Francis Roberts Rush (1916–2001) *1961
* Erkebiskop John Alexius Bathersby (1936–2020) *1986
* Biskop *Brian Vincent Finnigan* (1838- ) *2002

## Referanser